Un tânăr cu autovehicul BMW a produs astăzi un grav accident de circulație, pe Dealul Feleacului. Posesorul BMW-ului circula cu o viteză de 130 km/oră, iar într-o curbă a intrat pe contrasens și s-a izbit frontal de un TIR, care circula spre Turda.

Conform IPJ Cluj, tânărul în vârstă de 22 de ani a decedat la spital, din cauza unui stop cardio-respirator.

Potrivit celor de la IPJ Cluj care s-au deplasat la fața locului, tânărul având o viteză excesivă pentru condițiile de drum și meteo nu a mai putut controla autovehiculul și a derapat, intrând direct sub tir-ul care circula regulamentar.